stanford-oval/wikipedia huggingface dataset:
Erkki Canth

Erkki Ensio Canth (6. helmikuuta 1917 Helsinki – 13. huhtikuuta 1992 Helsinki) oli suomalainen hallitusneuvos, hallintoneuvos ja sotilas.
Canth valmistui ylioppilaaksi Turun lyseosta vuonna 1936. Canth kävi varusmiespalveluksensa Jalkaväkirykmentti 16:ssa vuosina 1940–1942. Hän osallistui talvisodan taisteluihin kiväärimiehenä Jalkaväkirykmentti 36:n riveissä Kollaalla. Jatkosodassa Canth toimi kiväärijoukkueenjohtajana Jalkaväkirykmentti 16:ssa sekä komppanianpäällikkönä 19. Prikaatissa.
Sodan jälkeen Canth toimi maatalousministeriön asutusasiainosastolla maanhankintatehtävissä vuosina 1945–1948. Vuonna 1948 hän siirtyi valtiovarainministeriöön, ja valtiovarainministeriön palkkaosaston hallitusneuvokseksi hänet nimitettiin 1957. Hallitusneuvoksena Canth toimi vuosina 1957–1965. Valtiovarainministeriön ylijohtajaksi hänet nimitettiin 1965.
Canth nimitettiin korkeimman hallinto-oikeuden hallintoneuvokseksi vuonna 1967 ja sen lisäksi virkaylioikeuden jäseneksi vuonna 1972. Hän toimi molemmissa tuomarin tehtävissä vuoteen 1977 saakka, jolloin hän jäi eläkkeelle.
Canth piti vapaa-ajallaan lukemisesta ja kuului Suomen bibliofiiliseen seuraan. Canth kävi Sotakorkeakoulun vuonna 1962. Hän oli sotilasarvoltaan kapteeni.
Jim Davis (näyttelijä)

| Jim Davis |
| --- | --- |
 Davis elokuvassa Outo kohtaus 1948.
Henkilötiedot
Koko nimi:  Marlin Davis
Syntynyt: 26. elokuuta 1909
Kuollut: 26. huhtikuuta 1981 (71 vuotta)
Puoliso:  Blanche Hammerer
Näyttelijä
Aktiivisena:  1942–1981
Merkittävät roolit:  Jock Ewing Dallas
Aiheesta muualla
IMDb 
Elonet
Marlin "Jim" Davis (26. elokuuta 1909 – 26. huhtikuuta 1981) oli yhdysvaltalainen näyttelijä, joka muistetaan parhaiten Jock Ewingin roolista televisiosarjassa Dallas.
Davis syntyi Missourissa ja menetti ainoan lapsensa (s. 1953) auto-onnettomuudessa vuonna 1970.
Davis esiintyi Dallasissa vuodesta 1978 kuolemaansa asti. Sitä ennen hän oli tehnyt useita rooleja 1950-luvun lännenelokuvissa, ollut päähenkilönä kahdessa televisiosarjassa ja esiintynyt noin 200 kertaa muissa televisiosarjoissa.
Davis kuoli syöpään 71-vuotiaana. Hänet haudattiin Forest Lawn Memorial Parkiin, Glendaleen.
Hänellä on tähti Hollywood Walk of Famella.
Trevor Elhi

| Henkilötiedot |
| --- | --- | --- | --- |
Syntymäaika: 11. huhtikuuta 1993 (ikä 31)
Syntymäpaikka: Tallinna, Viro
Pelipaikka: vasen laitapuolustaja
Pituus: 177 cm
Seura
Seura: FCI Levadia
Pelinumero: -
Junioriseurat
2003–2005: Tallinna JK Kotkad
2006–2010: Levadia
Seurat
| Vuodet | Seura | O | (M) |
| 2009–2012 | Levadia II | 93 | (29) |
| 2011–2013 | Levadia | 21 | (4) |
| 2013 | → Infonet (laina) | 16 | (1) |
| 2013–2015 | Infonet | 89 | (7) |
| 2016–2018 | Nõmme Kalju | 76 | (5) |
| 2016–2017 | → Nõmme Kalju U21 | 13 | (4) |
| 2019 | Botev Vratsa | 0 | (0) |
| 2019 | SJK | 16 | (0) |
| 2020- | Levadia | 0 | (0) |
| Yhteensä | Yhteensä | 318 | (50) |
Maajoukkue
|  | Viro U15 | 1 | (1) |
| 2008 | Viro U16 | 1 | (0) |
|  | Viro U17 | 8 | (2) |
| 2010–2011 | Viro U18 | 1 | (0) |
| 2010–2012 | Viro U19 | 14 | (0) |
| 2013–2014 | Viro U21 | 18 | (0) |
| 2013–2016 | Viro U23 | 6 | (0) |
| 2016– | Viro | 9 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2019.  Maajoukkueuran tilastot päivitetty 20. kesäkuuta 2019.
Trevor Elhi (s. 11. huhtikuuta 1993 Tallinna, Viro) on virolainen jalkapalloilija. Pelipaikaltaan hän on vasen laitapuolustaja. Elhi edustaa Meistriliigassa pelaavaa FCI Levadiaa.
Siinainvuori

Siinainvuoren huippu
| --- | --- |
Sijainti:  Al Tur, Ganub Sina’, Egypti
Vuoristo:  Siinain vuoristo
Korkeus merenpinnasta:  2 285 m 
Prominenssi:  334  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Siinainvuori (arab. طور سيناء‎, Ṭūr Sīnāʼ  tai جبل موسى, Jabal Mūsā, kirjaimellisesti ’Mooseksen vuori’) on vuori Siinailla, Egyptissä. Vuoren rinteellä noin 1500 metrin korkeudessa merenpinnasta sijaitsee Pyhän Katariinan luostari, josta on myös löydetty vanha Raamatun käsikirjoitus, Codex Sinaiticus.
Islamissa vuori on arvostettu vuori. Jumala vannoo vuoren kautta Koraanissa, kohdassa 95:2.
Siinainvuori Raamatussa

Raamatun Toisessa Mooseksen kirjassa Siinainvuori mainitaan paikkana, jossa Jumala israelilaisten erämaavaelluksen aikana ilmestyi Moosekselle kansan ollessa leiriytyneenä vuoren juurelle. Tällöin alkoi jylistä ja salamoida, ja koko vuori peittyi savuun. Samassa yhteydessä Jumala Raamatun mukaan myös antoi kymmenen käskyä.  Vuoren on myös uskottu oleva sama paikka, jossa Jumala oli jo aikaisemmin ilmestynyt Moosekselle palavassa pensaassa.
Siinainvuorta kunnioittavat pyhänä paikkana sekä juutalaiset että kristityt ja myös muslimit. Vuoren huipulla on punaisesta graniitista rakennettu Mooseksen kappeli ja sen vierellä moskeija.
Tutkijat ovat kuitenkin asettaneet kyseenalaiseksi, tarkoitetaanko Raamatussa Siinainvuorella samaa vuorta, joka nykyisin tunnetaan tällä nimellä. Osassa juutalaisessa perinteessä Siinainvuoren on usein katsottu sijainneen sen sijaan Arabian niemimaalla, ja esimerkiksi Josefuksen mukaan se sijaitsi Midianin maassa. Myös Uuden testamentin Galatalaiskirjeessä mainitaan Siinain vuoren sijainneen Arabiassa. Tällä perusteella on esitetty, että Raamatun tarkoittama Siinain vuori olisi Jabal al Lawz (arabiaksi: جبل اللوز‎) nykyisen Saudi-Arabian pohjoisosassa.  Käsityksen tueksi on esitetty monia seikkojaselvennä.
Niinpä Raamatun kertomus Siinainvuorten tapahtumista muistuttaa kuvausta tulivuorenpurkauksesta. Siinain niemimaalla ei kuitenkaan ole yhtään tulivuorta, mutta Arabian niemimaan pohjoisosissa sellaisia on useita.
Palavan pensaan ihmeen kerrotaan Raamatussakin tapahtuneen Midianin maassa, jonka on katsottu sijaitsevan Arabian niemimaan luoteisosassa nykyisen Saudi-Arabian alueella. Lisäksi "Kaislameren", joka Raamatun mukaan jakautui kahtia niin, että israelilaiset saattoivat kulkea sen pohjaa pitkin, on yleisesti tulkittu tarkoittavan Punaisenmeren Suezinlahtea. Siellä ei tästä nimestä huolimatta kuitenkaan kasva kaisloja. Jos Siinainvuori sijaitsikin Arabian niemimaalla, israelilaisten pakoreitin voidaan johdonmukaisesti olettaa kulkeneen sen sijaan Akabanlahden poikki.
Kuvagalleria

הַר סִינַי - Siinainvuori - جبل موسَى
Aiheesta muualla

Kuvia tai muita tiedostoja aiheesta Siinainvuori Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mount Sinai
Käännös suomeksi
Mimmit koodaa

Mimmit koodaa on Software Finland ry:n valtakunnallinen IT-alan ohjelma, joka järjestää IT-alan koulutusta ja auttaa työnhakijoita työllistymään teknologia-aloille. Ohjelma antaa kaikille tasa-arvoisen mahdollisuuden opiskella ja menestyä teknologia-alalla sukupuolesta riippumatta. Mimmit koodaa -ohjelma on työllistänyt onnistuneesti satoja naisia IT-alan työpaikkoihin ja lisännyt alan yritysten ja työntekijöiden kohtaamista.
Mimmit koodaa -ohjelma edistää IT-alaa ja laadukkaan softan syntymistä. Se järjestää yhteistyössä toimialan yritysten kanssa maksuttomia koulutuksia, workshopeja, podcasteja, blogeja, webinaareja ja tapahtumia naisille, joilla ei ole aikaisempaa koodaus- tai teknologia-alan kokemusta.
Ohjelman laajaan valtakunnalliseen verkostoon kuuluu yli 100 yhteistyökumppania oppilaitoksista yrityksiin. Ohjelma tavoittaa vuosittain noin 11 000 ohjelmistokehityksestä ja softasta kiinnostunutta naista. Mimmit koodaa RekryKoulutus-rekrytointiprojekti IT-alalle on järjestettiin yhteistyössä rekrytointi- ja koulutusyritys Sarasen kanssa.
Ohjelman järjestämissä Utrahack Hackathon -tapahtumissa vuosina 2021-2023 naiset saavat kokeilla IT-taitojaan kehittelemällä ratkaisuja erilaisiin teknologisiin haasteisiin. Vuoden 2021 Ultrahack Hackatonissa etsittiin kestävämmän elämäntavan ratkaisuja yhdessä Sitran kanssa, ja etsittiin digitalisaation haasteita työssä ja rekrytoinnissa yhteistyössä Helsingin kaupungin kanssa. Vuoden 2022 haasteessa parannettin aikuisväestön digitaitoja, pienennettiin digitaalisten taitojen tason kuilua ja lisättiin tietoisuutta kyberturvallisuudesta yhdessä Huawein, Wärtsilän, Stora Enson ja ICT Oulun kanssa. Vuonna 2023 Hackathonissa kehitettiin innovatiivisia ratkaisuja, jotka auttoivat HR-osastoja navigoimaan digitaalisessa ympäristössä yhdessä 11 eri yrityksen kanssa.
Mimmit koodaa -ohjelma ja sen vetäjä Milja Köpsi ovat palkittu useaan otteeseen työstään tasa-arvon ja teknologia-alan monimuotoisuuden hyväksi. Ohjelma voitti parhaan ohjelman palkinnon Mesoaja Gaalassa 2019, sai EU:n tasa-arvopalkinnon joulukuussa 2019 ja sai Teknologiateollisuuden 100 000 euron apurahan vuonna 2020. Mimmit koodaa -ohjelma palkittiin vuonna 2022 Diversify Blaze Inclusion Awards-palkinnolla ja vuonna 2024 Plan Suomen tyttöpalkinnolla.
Ohjelma jakaa vuosittain Mimmit koodaa -palkinnon alalla toimivalle naiselle, joka edistää ohjelman arvoja ja toimii hyvänä esikuvana siitä, kuinka paljon teot merkitsevät.
Historia

Software Finland ry perusti Mimmit koodaa -ohjelman vuonna 2018 ja sen taustalla oli yhdistyksen toimitusjohtaja Rasmus Roiha kollegansa Milja Köpsi kanssa, joka myöhemmin siirtyi täysipäiväisesti hoitamaan Mimmit koodaa -ohjelmaa. Jo ohjelman alkumetreillä Milja Köpsi tunnisti Vlada Laukkosen huomion IT-alan sukupuolittuneisuudesta ja naisten haasteista alalla. Tämän myötä tunnistettiin suurempi yhteiskunnallinen ongelma, jonka pohjalta aloitettiin Mimmit koodaa -ohjelman suunnittelu ratkaisemaan toimialan osaajapulaa ja segregaatiota.
Milja Köpsin johdolla Mimmit koodaa järjesti hands on-workshoppeja. Toimintaan heti alussa lähti mukaan kahdeksan yritystä; Futurice, IBM, Knowit, Microsoft, Codemate Oy, 2NS, Oivan ja Wunder. Workshopeihin osallistui satoja naisia ja ohjelmassa ymmärrettiin, että yhteiskunnallista tarvetta ohjelmalle on ennakoitua enemmän.
Vuonna 2022 Mimmit koodaa julkaisi tutkimuksen Studying Tech - Still man's world. How can we change this? yhteistyössä Women in Tech Finlandin, Accenturen ja Tekniikan akateemiset TEK:in kanssa. Tutkimuksessa tutkittiin mm. naisten syitä lähteä IT-alalle ja sitä, millaisina naiset näkivät tulevaisuutensa teknologia-alalla.  Edellisen kerran vastaava tutkimus tehtiin vuonna 2021. Ohjelman naisille tekemässä kyselyssä nousivat esiin jo tiedossa olleet ongelmat IT-alalla: naisten sisäistämät stereotypiat ja ennakkoluulot IT-alasta ja sen vaatimuksista; naisia ei ohjattu IT-alan pariin; naiset tunsivat olevansa IT-alalla ulkopuolisia; naisilta puuttui naisesikuvia IT-alalta.
Mimmit koodaa on järjestänyt vuoteen 2024 loppuun mennessä 371 erilaista alan tapahtumaa, joissa on ollut yhteensä liki 27 800 osallistujakertaa.
Vaikuttavuus

Mimmit koodaa tavoittaa tavoittaa yli 11 000 ohjelmistoalasta kiinnostunutta naista ja tekee aktiivisesti yhteistyötä lukuisten yritysten kanssa. Mimmit koodaa on osallistunut moniin vaikuttaviin tapahtumiin ympäri maailmaa vuosien ajan. Projektin vetäjä Milja Köpsi on useasti palkittu yhtenä Pohjoismaiden vaikuttavimpana IT-alan vaikuttajista.
Suomen ulkoministeriö on käyttänyt Mimmit koodaa -ohjelmaa positiivisen Suomi-mielikuvan eteenpäin viemisessä. Vuonna 2021 Suomen Kanadan suurlähetystö, Kanadan ulkoministeriö ja Ottawan yliopisto järjestivät webinaarin naisten taloudellisesta voimaantumisesta teknologian avulla pandemian jälkeisessä yhteiskunnassa. Tapahtuman yksi puhujista oli Mimmit koodaa -ohjelman koordinaattori Milja Köpsi.
Mimmit koodaa-palkintoa on jaettu vuodesta 2021 IT-alan vaikuttavimmille naisille, jotka edistävät omalla toiminnallaan ohjelman tavoitteita ja toimivat hyvänä esimerkkinä siitä, kuinka paljon teot merkitsevät. Palkinnon ovat saaneet:
2021: Eeva-Jonna Panula, Ohjelmistokehittäjä, Futurice (palkinnon ojensi presidentti Tarja Halonen).
2022: Susanna Kyllönen, IT-kehittäjä, Mehiläinen.
2023: Ursula Koski, Senior Solutions Architect, Amazon Web Services.
2024: Reetta Siltasalmi-Kautto, Agile Project Lead & Business Developer, Siili Solutions.
Mimmit koodaa -ohjelma jakoi vuonna 2023 kunniamaininnat vaikuttaville naisille, jotka edistävät ohjelman tavoitteita poikkeuksellisella tavalla yrityksen kulisseissa, mutta joita ei ole nähty esimerkiksi Mimmit koodaa lavalla. Kunniamaininnan saivat:
Outi Väättänen, Ericsson Finland.
Anna Kosunen, Siili Solutions.
Pohjois-Karjala projekti

Mimmit koodaa -ohjelma sai erillisen hankkeen Pohjois-Karjalaan vuosille 2021-2023. Hankkeen nimeksi muodostuikin paikkakuntansa vuoksi #MimmitKoodaa Pohjois-Karjala.
Hankkeessa tuettiin paikallisten naisten kouluttautumista teknologia-aloille ja lisättiin naisten ammatillisia valmiuksia tulevaisuuden työtehtäviin. Hankkeessa tarjottiin maksutonta ja matalan kynnyksen tietoa ja valmennusta ohjelmistokehityksestä. Se myös muodosti paikallisen IT-alan yhteisön alueelle. Hankkeeseen osallistuvan naisen tuli asua Pohjois-Karjalassa ja hän voi olla elämäntilanteeltaan missä tahansa vaiheessa.
Hanke toteutettiin osana Pohjois-Karjalan maakuntaohjelmaa (POKAT 2021), pääpainopisteenään koulutus ja osaaminen. Hanketta rahoitti Euroopan sosiaalirahasto (ESR), ELY-keskus ja EU:n rakennerahasto Vipuvoimaa EU:lta.
Palkinnot ja tunnustukset

Vuonna 2019 Euroopan Talous- ja sosiaalikomitea palkitsi Mimmit koodaa -ohjelman EU:n tasa-arvopallkinnolla. Palkinnon luovutti EU-komissaari Jutta Urpilainen.
Vuoden ohjelma -palkinto myönnettiin 2019 Mesoaja Gaalassa, jossa palkitaan messu- ja tapahtumaosaamisen merkittävimmät tekijät niiden vaikuttavuuden ja vahvuuden perusteella.
Vuonna 2022 Mimmit koodaa huomioitiin Diversify Blaze Inclusion Awards -palkinnolla sarjassa The Catalyst, tasa-arvon ja inkluusion hyväksi tehdystä työstä.
Vuonna 2024 Mimmit koodaa -ohjelma palkittiin Plan Suomen historian ensimmäisellä tyttöpalkinnolla. Plan Suomen mukaan Mimmit koodaa mm. lisää merkittävästi tyttöjen ja naisten kiinnostusta teknologia-alaa kohtaan ja siten korjaa merkittävää rakenteellista haastetta.
Ohjelman vetäjä Milja Köpsi on palkittu Nordic Women in Tech ”Diversity Leader of the Year” 2020-palkinnon työstään tasa-arvon puolesta ICT-alalla. Vuonna 2021 Köpsi valittiin sekä Vuoden Tivi-vaikuttajaksi että Vuoden Bisnesvaikuttajaksi. Köpsi sai vuonna 2023 Tivia ry:n tunnustuksen työstä Suomen ICT-yhteisöjen rakentajana, kouluttajana ja edistäjänä. Köpsi on ollut Tivin vuoden 100 vaikuttajaa -listalla vuodesta 2019 lähtien.
Noretisteroni

| --- | --- |


Noretisteroni
Systemaattinen (IUPAC) nimi
 ?
Tunnisteet
CAS-numero: 68-22-4
ATC-koodi: G03AC01
PubChem CID: 6230
DrugBank: DB00717
Kemialliset tiedot
Kaava: C20H26O2 
Moolimassa: 298,408
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 203–204 °C 
Farmakokineettiset tiedot
Hyötyosuus: 65 %
Proteiinisitoutuminen: > 80%
Metabolia: Hepaattinen
Puoliintumisaika: 8 h
Ekskreetio: Renaalinen, ulosteiden ja virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Noretisteroni eli noretindroni (C20H26O2) on steroideihin kuuluva orgaaninen yhdiste. Yhdistettä käytetään lääketieteessä raskaudenehkäisyssä sekä amenorrean ja endometrioosin hoidossa.
Ominaisuudet, käyttö ja valmistus

Huoneenlämpötilassa noretisteroni on väritöntä kiteistä ainetta. Yhdiste on optisesti aktiivista ja sen ominaiskiertokyky kloroformiliuoksessa on -31,7. Noretisteroni on vaikutuksiltaan progestiini. Se sitoutuu progesteronireseptoreihin ja vähentää gonadoliberiinin tuotantoa. Noretisteronia voidaan käyttää ehkäisyssä yhdessä estrogeenien kanssa tai itsenäisesti niin kutsuttuna minipillerinä. Ehkäisyn lisäksi noretisteronia voidaan käyttää amenorrean ja endometrioosin hoidossa sekä kuukautisten ajankohdan siirtämiseen.
Ensimmäisen kerran noretisteronia syntetisoi Carl Djerassi vuonna 1950. Lähtöaineena oli estronin metyylieetteri ja ensimmäinen vaihe oli Birch-pelkistys litiumin avulla ammoniakkiliuoksessa. Seuraavassa vaiheessa hydroksyyliryhmä hapetetaan karbonyyliryhmäksi kromitrioksidin avulla. Seuraavassa vaiheessa tapahtuu reaktio trietyyliortoformaatin kanssa ja muodostuu tyydyttymätön enolieetteri. Kaksi viimeistä vaihetta ovat reaktio litiumasetylidin kanssa ja hydrolyysi happamissa olosuhteissa.
Keltakulmamuura

| Keltakulmamuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Laulumuurat Hypocnemis
Laji::  hypoxantha
Kaksiosainen nimi
 Hypocnemis hypoxantha  P. L. Sclater, 1869 

Alalajit
 H. h. hypoxantha  H. h. ochraceiventris 
Katso myös
   Keltakulmamuura Wikispeciesissä   Keltakulmamuura Commonsissa 
Infobox OKNimi-testi OKIUCN-testi OK: 
Keltakulmamuura (Hypocnemis hypoxantha) on puumuuriin kuuluva lintulaji. Lajia tavataan Etelä-Amerikasta.
Koko ja ulkonäkö

Keltakulmamuura voi kasvaa noin 14–15 cm pitkäksi. Sukupuolet muistuttavat pääosin toisiaan ulkonäöltään. Keltakulmamuuran päälaki on musta ja siinä on koiraalla valkoisia ja naaraalla keltaisia viiruja. Otsassa on keltainen juova ja silmäkulmajuova on musta. Lajin rinta ja vatsa ovat väriltään keltaiset mustin raidoin. Keltakulmamuuran selkä on oliivinvihreä ja siivet mustat valkoisin laikuin.
Levinneisyys ja elinympäristö

Keltakulmamuuran levinneisyysalue ulottuu Kolumbiasta etelään Peruun ja itään Brasilian keskiosiin asti. Lajin elinympäristöä ovat kosteat metsät ja pensaikkoiset metsien reunamaat. Laji liikkuu yksin, pareittain tai pieninä ryhminä metsien keski- ja pohjakerroksissa ja liittyy satunnaisesti sekaparviin. Linnun ravintoa ovat hyönteiset.
Minecraft (mediajatkumo)

| Minecraft |
| --- | --- |

 Minecraftin olennon creeperin kasvot, jotka löytyvät mm. Minecraftin logosta
Alusta:   Useita  Windows  Windows 10  macOS  Linux  OS X  Java  Java Applet  Android  Fire iOS  iOS  iPadOS  Windows Phone  Xbox 360  Xbox One  Xbox Series X/S  Raspberry Pi  PlayStation 3  PlayStation 4  Playstation 5  PlayStation Vita  Wii U  Nintendo Switch  New Nintendo 3DS  Apple TV  
Ensijulkaisu:  Minecraft (2009)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Minecraft on mediajatkumo, jonka suurelta osin on kehittänyt Mojang Studios ja joka keskittyy samannimiseen videopeliin. Sarja koostuu viidestä videopelistä, erilaisista kirjoista, tavaroista ja tapahtumista sekä tulevista teatterielokuvasta ja aniaatiosarjasta. Microsoft osti Mojang Studiosin vuonna 2014 ja sen ohella myös Minecraft-sarjan ja sen versiot.
Pelit

Minecraft
Pelit > Spin-off-pelit

Minecraft: Tarinatila
Minecraft Dungeons
Minecraft Earth
Minecraft Legends
Elokuvat

Minecraft: The Story of Mojang
Nimeämätön Minecraft-elokuva
Televisiosarja

Nimeämätön Minecraft-televisiosarja
Kirjat > Viralliset kirjat

Peli on inspiroinut useita virallisesti lisensoituja romaaneja, jotka sijoittuvat "Minecraft"-universumiin:
Brook, Max: Minecraft: The Island: An Official Minecraft Novel.  Del Rey Books, 2017.  ISBN 9780399181771
Baptiste, Tracey: Minecraft: The Crash: An Official Minecraft Novel.  Del Rey Books, 2018.  ISBN 9780399180668
Lafferty, Mur: Minecraft: The Lost Journals: An Official Minecraft Novel.  Del Rey Books, 2019.  ISBN 9780399180699
Valente, Catherynne: Minecraft: The End: An Official Minecraft Novel.  Del Rey Books, 2019.  ISBN 9780399180729
Brooks, Max: Minecraft: The Mountain: An Official Minecraft Novel.  Yhdysvallat:  Del Rey Books, 2021.  ISBN 978-0-593-15915-6
Kirjat > Muut kirjat

Minecraft: The Unlikely Tale of Markus "Notch" Persson and the Game That Changed Everything
Pöytäpelit > Korttipelit

Minecraft Card Game?
Uno Minecraft
Pöytäpelit > Lautapelit

Minecraft: Builders & Biomes
Minecraft: Farmer's Market Expansion
Tavarat

Lego Minecraft
Vaatteita, leluja, yms.
Tapahtumat

Minecon
Minecraft Festival
Minecraft Live
Merkittäviä saavutuksia

Minecraft-tuotesarja kattaa laajan valikoiman sisältöä. Vuoden 2021 lopulla Minecraft-videot keräsivät 1 miljardia katselukertaa YouTubessa. Minecraft-videopeli tunnetaan kaikkien aikojen myydyimpänä videopelinä, joka on ohittanut joTetrisin ja Grand Theft Auto V:n yli 300 000 000 myydyllä kopiolla.
Edmund

Edmund on miehen etunimi. Nimi on muinaisenglantilaista alkuperää ja tarkoittaa ’omaisuuden vartijaa’. Nimi on ollut muun muassa kahdella Englannin keski­aikaisella kuninkaalla.
Suomessa Edmundin nimipäivä oli vuosina 1708–1907 16. marraskuuta. Nimi oli sijoitettu tälle päivälle 16. marraskuuta 1240 kuolleen, myöhemmin pyhimykseksi julistetun Canterburyn arkkipiispan Edmundin muistoksi. Vuonna 1908 nimi kuitenkin poistettiin suomalaisesta kalenterista, eikä Edmundilla nykyisin ole nimipäivää suomen- eikä ruotsin­kielisessäkään kalenterissa. Digi- ja väestötietoviraston tietojen mukaan nimi Edmund on Suomessa annettu vuoden 2019 loppuun mennessä 459 henkilölle.
Tunnettuja Edmundeja > Hallitsijoita

Edmund Marttyyri, Itä-Anglian Pyhä Edmund (k. 869), Itä-Anglian kuningas 855–869
Edmund I (921–946), Englannin kuningas 939–946
Edmund II, Edmund Rautakylki (988/993–1016), Englannin kuningas vuonna 1016
Edmund Etmond mac Maíl Coluim (noin 1070–1097), toisinaan Skotlannin kuninkaana mainittu henkilö
Edmund Kyyryselkä, Sisilian Edmund (1245–1296), Englannin kuninkaan Henrik III:n poika, Lancashiren kreivi, Sisilian kruununtavoittelija
Edmund Tudor (1430–1456), Englannin kuninkaan Henrik VII:n isä, Richmondin jaarli
Edmund Tudor (1499–1500), Englannin kuninkaan Henrik VII:n poika, Somersetin herttua
Tunnettuja Edmundeja > Pyhimyksiä

Edmund Rikas, Abingdonin Pyhä Edmund (1175–1240), Canterburyn arkkipiispa.
Edmund Marttyyri, Itä-Anglian Pyhä Edmund (k. 869), Itä-Anglian kuningas 855–869
Edmund Campion (1540–1581), englantilainen jesuiittapappi ja marttyyri
Kuvitteellisia Edmundeja

Edmund Blackadder, Edinburghin herttua televisiosarjassa Musta kyy
Edmund Pevensie, yksi Pevensien sisaruksista C. S. Lewisin Narnian tarinoissa
Aiheesta muualla

Kuvia tai muita tiedostoja aiheesta Edmund Wikimedia Commonsissa
Trip (kappale)

| ”Trip” Ella Mai |
| --- | --- | --- |

Singlen tiedot
 Albumilta: Ella Mai
 Äänitetty : 2018
 Julkaistu: 3. elokuuta 2018
 Formaatti: digitaalinen lataus, suoratoisto
 Tuottaja(t): Mustard, Quintin Q Gulledge
 Tyylilaji: R&B
 Kesto: 03.37
 Levy-yhtiö: 10 Summers, Interscope Records
Ella Main muut singlet
| ”Boo’d Up” 2018 | ”Trip” 2018 | ”Shot Clock” 2019 |
Trip on brittiläislaulajan Ella Main musiikkikappale. Sen julkaisivat 10 Summers ja Interscope Records artistin omaa nimeä kantavan debyyttistudioalbumin toisena singlenä 3. elokuuta 2018. Kappaleen ovat sanoittaneet Mai, Varren Wade, sekä sen tuottajat Quinton ja Dijon MacFarlane. Kappaleen musiikkivideon ohjasi Shane C. Drake ja se julkaistiin Main vevo-kanavalla 18. syyskuuta 2018.
"Trip" oli kaupallinen menestys Yhdysvalloissa, jossa se pääsi parhaimmillaan Billboard Hot 100-listan sijalle 11. Se oli Yhdysvalloissa myös sekä vuoden 2018 92:ksi että vuoden 2019 80:ksi myydyin kappale. Lisäksi se on saanut kohtalaista menestystä Isossa-Britanniassa ja Uudessa-Seelannissa.
Käännös suomeksi
Troels Rasmussen

Troels Rasmussen (s. 7. huhtikuuta 1961) on entinen tanskalainen jalkapalloilija, pelipaikaltaan maalivahti.
Rasmussen aloitti ammattilaisuransa Vejle BK:n riveissä vuonna 1978 ja pelasi seurassa yhteensä 23 ottelua. Hän siirtyi 1982 AGF Århusiin, jota edusti uransa loppuun saakka, vuoteen 1993. Rasmussen pelasi AGF:ssä yhteensä 391 ottelua ja teki viisi maalia rangaistuspotkuista. Hän pelasi 237 peräkkäistä ottelua, mikä on AGF:n ennätys. Hän voitti Tanskan liigamestaruuden vuonna 1986 sekä cupmestaruuden 1987, 1988 ja 1992.
Rasmussen pelasi vuosina 1982–1991 yhteensä 35 ottelua Tanskan maajoukkueessa. Hän kuului Tanskan joukkueeseen EM-kilpailuissa 1984, mutta ei päässyt pelaavaan kokoonpanoon. Meksikon MM-kilpailuissa 1986 hän pelasi kaksi ottelua ja Saksan EM-kilpailuissa 1988 yhden ottelun.